تعاويد لحليلات ولا تواتر الجين (ب لونكلي : Allele frequency) هو تردد ولا فريكونص نسبي للحليل ف بلاصة كروموزومية محددة فشي كروب سكاني، علا شكل نسبة مئوية. ولا أكثر تحديدا، تواتر لحليل هو نسبة ديال كل لكروموزومات في كروب سكاني لي هاز هذا الحليل. تطور صّغير هو تبدال في تعاويدات الحليل لي كيوقع مع الوقت فشي كروب سكاني. إلى خدينا هادشي : البلاصة الكروموزومية وبلاصة الحليل على الكروموزوم كروب سكاني لعدد ديالو (ع) فيه صيغة صبغية (ص) ، يعني أن الفرد هاز عدد (ص) ديال نسخة من كل كروموزوم في سيلول لي كاين ف لجسدة ديالو. كاين الحليل ف عدد (ب) كروموزوم ف لكروب سكاني ادن تعاويد الحليل غا يكون نسبة كاع الكروموزومات (ب) لهذا الحليل و لعدد لكلي ديال نسخ لكروموزومات ف كاع الكروب سّكاني. كنخدمو ب تعويد لحليل ف لوراثيات لسكانية باش نوصفو كمية دياا تغير ف بلاصة كروموزومية معينة ولا في بزاف د لبلايص مختلفة.